મુલુંડમાં LBS માર્ગ પર વીણાનગરમાં રહેતા ૫૮ વર્ષના રાજેશભાઈ કાપડ અને કેમિકલના ટ્રેડિંગના બિઝનેસમાં હતા. શનિવારે હાર્ટ-અટૅક આવતાં તેઓ મૃત્યુ પામ્યા હતા. ગઈ કાલે પિતાને મુખાગ્નિ આપનારી કૃપાએ આ બાબતે ‘મિડ-ડે’ને કહ્યું હતું કે ‘હું પપ્પાનું એકનું એક સંતાન છું એટલે પપ્પાએ અગાઉથી નક્કી કરી રાખ્યું હતું કે જ્યારે હું મૃત્યુ પામીશ ત્યારે મને અગ્નિદાહ મારી દીકરી જ આપશે. મારાં નાનીમા ગુજરી ગયાં હતાં ત્યારે તેમને પણ મેં જ અગ્નિદાહ આપ્યો હતો.’